ลูก เป็น g6pd อายุ 1.8ปี มีน้ำมูกใสๆ สามารถทานยา Sinchlormine Syrup Chlorpheniramine Maleate Syrup ได้ไหมคะ
สวัสดีค่ะ ในผู้ที่เป็นโรค G6PD Deficiency ควรหลีกเลี่ยงการทานยาต่อไปนี้ ได้แก่- ยาบางชนิดที่ใช้รักษาโรคมาลาเรียเช่น ไพรมาควีน (Primaquine) ควินิน (quinine)- ยาปฏิชีวนะกลุ่มซัลโฟนาไมด์ (Sulfonamide)- ยารักษาโรคเรื้อน เช่น dapsone- ยารักษาโรคกระเพาะปัสสาวะอักเสบ ไนโตรฟูแรนโตอิน (Nitrofurantoin)- ยาลดไข้ยาแก้ปวดบางชนิด เช่น อะเซตานิไลด์ (Acetanilide) รวมถึงยาแอสไพรินหรือพาราเซตามอล (Paracetamol) ก็อาจทำให้เม็ดเลือดแดงแตกได้- ยาปฏิชีวนะบางชนิด เช่น กรดนาลิดิสิก (Nalidixic acid) โคไตรมอกซาโซล (Cotrimoxazole)- ยารักษาโรคมะเร็ง เช่น ดอกโซรูบิซิน (doxorubicin)- วิตามินซีสำหรับยาแก้แพ้ ลดน้ำมูกตัว chlorpheniramine (CPM) สามารถที่จะทานได้ค่ะ ซึ่งยาชื่อ sinchlormine syrup (ชื่อการค้า) ก็คือตัวยา chlorpheniramine maleate ดังนั้น ต้องเลือกทานตัวใดตัวหนึ่งเท่านั้นค่ะโดยขนาดยาในเด็กเล็กคือ 0.35 mg/kg/day แบ่งให้วันละ 3-4 ครั้งหากลูกยังคงมีน้ำมูกมาก อาจใช้การล้างจมูกด้วยน้ำเกลือร่วมด้วย และหลีกเลี่ยงไม่ให้ลูกโดนอากาศเย็น โดนลม ไม่ดื่มน้ำเย็น และหลีกเลี่ยงการอยู่ในที่ที่มีฝุ่นละอองมากค่ะ